open-index/open-wikipedia-markdown huggingface dataset:
Հովիկ Աբրահամյանի կառավարություն

[մինի|աջից|ՀՀ 13-րդ կառավարության ղեկավար [Հովիկ Աբրահամյանը]]
**Հովիկ Աբրահամյանի կառավարությունը** Հայաստանի կառավարման մարմինն էր 2014 թվականի ապրիլից մինչև 2016 թվականի սեպտեմբերը։ Հովիկ Աբրահամյանը 2014 թվականի ապրիլին վարչապետ նշանակվեց նախագահ Սերժ Սարգսյանի կողմից։ Նախորդել է Տիգրան Սարգսյանի կառավարությանը։ Հովիկ Աբրահամյանի կառավարությանը հաջորդել է Կարեն Կարապետյանի կառավարությունը։

Դա կոալիցիոն կառավարություն էր, որը ստեղծվել էր Հանրապետական կուսակցության, Բարգավաճ Հայաստան կուսակցության, Օրինաց երկիր կուսակցության և ՀՅԴ-ի կողմից։

## Կառուցվածք

### Նախարարություններ
Հայաստանի կառավարությունը ղեկավարում էր Հովիկ Աբրահամյանը։ Կառավարությունը բաղկացած էր տասնութ նախարարություններից և ութ առընթեր մարմիններից։ Յուրաքանչյուր նախարարություն պատասխանատու է իր համապատասխան ոլորտում կառավարական որոշումների մշակման և իրականացման համար։ '''
|-
|Վարչապետ
|Հովիկ Աբրահամյան
|ՀՀԿ
|ապրիլ, 2014
|-
|Պաշտպանության նախարար
|Սեյրան Օհանյան
|անկուսակցական
|ապրիլի 14, 2008
|-
|ՀՀ միջազգային տնտեսական ինտեգրման և բարեփոխումների նախարար
|Վաչե Գաբրիելյան
|ՀՀԿ
|նոյեմբերի 28, 2014
|-
|Գյուղատնտեսության նախարար
|Սերգո Կարապետյան
|անկուսակցական
|դեկտեմբերի 31, 2010
|-
|Մշակույթի նախարար
|Հասմիկ Պողոսյան
|անկուսակցական
|հունիսի 1, 2007
|-
|Սփյուռքի նախարար
|Հրանուշ Հակոբյան
|ՀՀԿ
|հոկտեմբերի 1, 2008
|-
|Էկոնոմիկայի նախարար
|Արծվիկ Մինասյան
|ՀՅԴ
|փետրվարի 24, 2016
|-
|Բնապահպանության նախարար
|Արամայիս Գրիգորյան
|անկուսակցական
|հունիսի 30, 2014
|-
|Կրթության և գիտության նախարար
|Լևոն Մկրտչյան
|ՀՅԴ
|փետրվարի 24, 2016
|-
|Էներգետիկայի և բնական պաշարների նախարար
|Լևոն Յոլյան
|անկուսակցական
|փետրվարի 29, 2016
|-
|Ֆինանսների նախարար
|Գագիկ Խաչատրյան
|անկուսակցական
|ապրիլի 26, 2014
|-
|Արտաքին գործերի նախարար
|Էդվարդ Նալբանդյան
|անկուսակցական
|ապրիլի 15, 2008
|-
|Առողջապահության նախարար
|Արմեն Մուրադյան
|անկուսակցական
|ապրիլի 23, 2014
|-
|Արդարադատության նախարար
|Արփինե Հովհաննիսյան
|ՀՀԿ
|սեպտեմբերի 4, 2015
|-
|Աշխատանքի և սոցիալական ապահովորության նախարար
|Արտեմ Ասատրյան
|ՀՀԿ
|հունիսի 16, 2012
|-
|Սպորտի և երիտասարդության հարցերի նախարար 
|Գաբրիել Ղազարյան
|անկուսակցական
|մայիսի 3, 2014
|-
|Տարածքային կառավարման և զարգացման նախարար
|Դավիթ Լոքյան
|ՀՅԴ
|փետրվարի 24, 2016
|-
|ԱԻՆ նախարար
|Արմեն Երիցյան
|անկուսակցական
|փետրվարի 26, 2016
|-
|Տրանսպորտի և կապի նախարար
|Գագիկ Բեգլարյան
|ՀՀԿ
|հունիսի 16, 2012
|-
|Քաղաքաշինության նախարար
|Նարեկ Սարգսյան
|անկուսակցական
|ապրիլի 23, 2014
|}

### Առընթեր մարմիններ
Առընթեր մարմինների դերն էր համապատասխան ոլորտում մշակել, իրականացնել և կառավարել կառավարական որոշումը։ Նախարարությունների նման, առընթեր մարմինները ենթակա են վարչապետին։

## Ծանոթագրություններ

Կատեգորիա:Հայաստանի կառավարություն
Կատեգորիա:Հայաստանի քաղաքական կազմակերպություններ
Կատեգորիա:Հայաստանի քաղաքականություն
Ախթամար ՖԱ

**Ախթամար ՖԱ**, հայկական կազմալուծված պրոֆեսիոնալ ֆուտբոլային ակումբ Գեղարքունիքի մարզումի Սևան քաղաքից։ Ակումբը ֆինանսական խնդիրների պատճառով լուծարվել է 1994 թվականի սկզբին։

## Պատմություն
Ակումբը ամենաերիտասարդներից էր, որը մասնակցեց Հայաստանի ֆուտբոլի առաջնության առաջին մրցաշարին, քանի որ հիմնադրվել է 1990 թվականին։ Հայաստանի առաջին առաջնությունում «Ախթամարը» մրցույթի առաջին փուլում զբաղեցրեց 12-րդ (վերջին) տեղը և մտավ տեղը պահողների համար եզրափակիչ փուլի պայքարին, որտեղ 24 թիմերի մեջ գրավեց 22-րդ տեղը։ Այսպիսով, ակումբը դուրս եկավ Առաջին լիգա։ Թիմը մինչև վերջ պայքարեց Մեծ Լիգայի միակ ուղեգրի համար, բայց դա բավարար չէր։ Արդյունքում «Ախթամարը» գրավեց 4-րդ տեղը։ Սակայն դրան հաջորդեց թիմի և ամբողջ ակումբի կազմալուծումը։

## Լիգայի ցուցանիշներ

## Ծանոթագրություններ

* RSSSF Հայաստան (և ենթաէջեր տարեկան)

Կատեգորիա:1990 հիմնադրումներ Հայաստանում
Ջուդի Բարի

**Ջուդիթ Բեատրիս «Ջուդի» Բարի** ( ), ամերիկացի ակտիվիստ, անարխո-սինդիկալիստ, ֆեմինիստ։

## Կենսագրություն
Բարին ծնվել և մեծացել է Մերիլենդ նահանգի Սիլվեր Սփրինգ քաղաքում։ Մայրը՝ Ռութ Բարին եղել է մաթեմատիկոս, հայրը՝ ադամանդագործ։ Քույրերից մեկը եղել է Նյու Յորք Թայմս օրաթերթի լրագրող, մյուսը՝ արվեստագետ։ Բարիի հայրը իտալական ծագում ուներ, իսկ մայրը՝ հրեական։ Բարին հինգ տարի հաճախել է Մերիլենդի համալսարան, բայց այն չի ավարտել։

Ջուդին տեղափոխվել է Կալիֆոռնիայի Սոնոմա-Քաունթ քաղաք, աշխատանք չգտնելով քաղաքական պայքարի մեջ է մտել Կենտրոնական Ամերիկայում ԱՄՆ-ի քաղաքականության դեմ։ Հետագայում միացել է բնության պահպանությամբ զբաղվող «Earth First!» (Առաջին հերթին Երկրը!) կազմակերպությանը և սկսել բողոքի ակցիաներ կազմակերպել ծառերի հատման դեմ։ Նրա գործողությունները դիտվում էին որպես սպառնալիք ԱՄՆ-ի փայտի արդյունաբերության համար։

1990 թվականի մայիսի 24-ին Կալիֆորնիա նահանգի Օքլենդ քաղաքում Բարիի և Դերիլ Չեռնիի ավտոմեքենան պաթում է ռումբից, ինչի հետևանքով Բարին ծանր վիրավորվել է։ Հետաքննությունների դաշնային բյուրոն ծանր վիճակում գտնվող Բարիին ձերբակալել է՝ իբր պայթուցիկ նյութեր տեղափոխելու համար։

Ջուդիթ Բեատրիսը մահացել է 1997 թվականի մարտի 2-ին՝ կրծքագեղձի քաղցկեղից։

2003 թվականի մայիսի 20-ին Օքլենդի քաղաքային խորհուրդը միաձայն քվեարկել է մի բանաձևի, որում ասվում էր, որ Օքլենդ քաղաքը մայիսի 24-ը կնշի որպես Ջուդի Բարիի օր։

2012 թվականին նկարանահանվել է ամերիկյան պատմական վավերագրական ֆիլմ՝ «Ո՞վ է ռմբակոծել Ջուդի Բարիին» վերնագրով։

## Մատենագրություն
### Բարիի գրքեր
* 
*
*
* 
### Գրքեր և հոդվածներ Բարիի մասին
* 
* 
* 
**The Encyclopedia of American Law Enforcement: Facts on File Crime Library*. Michael Newton. Infobase Publishing, 2007. .
* *The Last Stand: The War Between Wall Street and Main Street Over California's Ancient Redwoods* . David Harris . University of California Press, 1997.  .
* *The Symbolic Earth: Discourse and Our Creation of the Environment Environmental Studies* . Editors: James Gerard Cantrill, Christine Lena. University Press of Kentucky, 1996.  .
* *Stories of Globalization: Transnational Corporations, Resistance, and the State* . Alessandro Bonanno, Douglas H. Constance. Penn State Press, 2010.  .
* *The War Against the Greens: The "Wise-Use" Movement, the New Right, and the Browning of America* . David Helvarg. Big Earth Publishing, 2004. 

## Ծանոթագրություններ

## Արտաքին հղումներ
* Writings by and about Judi Bari
* Redwood Uprising: The Story of Judi Bari and Earth First! - IWW Local #1 
* IWW Environmental Unionism Caucus, featuring more writings by Judi Bari focusing specifically on class struggle ecology
* The Attempted Murder of Judi Bari, 1994 interview
* Friends of Judi Bari, a defense group
* Profile at SourceWatch
* IWW Obituary for Judi Bari
* Don't Mourn, Organise!  The Judi Bari Story on BBC, December 2004, 30 min. audio (MP3)
* Website debunking Coleman's "Secret Wars" book

Կատեգորիա:Ամերիկացի ֆեմինիստներ
Կատեգորիա:Ակտիվիստներ
Կատեգորիա:Ամերիկացի բնապահպաններ
Արշամ Խոնդկարյան

**Արշամ Թևոսի Խոնդկարյան** (), հայ քաղաքական գործիչ, Հայաստանի առաջին հանրապետության արդարադատության նախարար։

## Կենսագրություն
Ծնվել է 1881 թվականի հուլիսին, Իգդիրի Հախվերես գյուղում։ Սովորել է Էջմիածնի Գևորգյան հոգևոր ճեմարանում և Օդեսայի համալսարանի իրավաբանության բաժնում։

## Գործունեություն
1917 թվականին, ռուսական հեղափոխության ժամանակ Խոնդկարյանը Անդրկովկասը ներկայացնող քաղաքական կարևոր գործիչներից մեկն էր։

1918 թվականին Հայաստանի առաջին հանրապետության անկախացումից հետո Արշամ Խոնդկարյանը ներկայացված էր նորաստեղծ հանրապետության առաջին օրենսդիր մարմնում՝ Հայաստանի Խորհրդում։

Ընտրվել է Հայաստանի առաջին հանրապետության խորհրդարանի անդամ, սերտ գործակցության մեջ է եղել Դաշնակցության հետ և նշանակվել է արդարադատության նախարար։

Նա 1921 թվականին տեղափոխվել է արտասահման։ 1924 թվականին հաստատվել Փարիզում, ուր մինչև իր մահը զբաղվել է հրապարակագրական բեղուն գործունեությամբ՝ առավելաբար խորհրդային կարգերի քննադատությանը նվիրելով իր աշխատանանքերը։ Եղել է «Տնի» (օրեր) թերթի խմբագիրը։

Արշամ Խոնդկարյանը մահացել է 1965 թվականի դեկտեմբերի 1-ին, Փարիզում։

## Ծանոթագրություններ

Կատեգորիա:Էջմիածնի Գևորգյան ճեմարանի սաներ
Կատեգորիա:ՀՀ արդարադատության նախարարներ
Կատեգորիա:Հայ քաղաքական գործիչներ
Կատեգորիա:Օդեսայի համալսարանի շրջանավարտներ
Էրիկա Շթայնբախ

**Էրիկա Շթայնբախ** (երբեմն նաև **Շտեյնբախ**, , ), գերմանացի քաղաքական գործիչ «Քրիստոնեա-դեմոկրատական միություն» կուսակցության անդամ, Բունդեսթագի պատգամավոր։

## Կենսագրություն
Էրիկա Շթայնբախի հայրը՝ Վիլհելմ Կարլ Հերմանը, ծնվել է Հանաուում (Հեսսեն, Գերմանիայի Կենտրոնական Արևմտյան շրջան), սակայն նրա ընտանիքը բնիկ Ստորին Սիլեզիայից էր։ 1941 թվականին նա տեղափոխվել է Ռումինա՝ Լեհաստանի Հանրապետության գյուղերից մեկը, որը 1939 թվականին օկուպացվել էր նացիստական Գերմանիայի կողմից։ Վիլհելմ Կարլ Գերմանը այնտեղ ծառայել է որպես մասնագետ սերժանտ՝ Լյուֆտվաֆեի կոչումով։ Էրիկա Շթայնբախի մայրը՝ Էրիկա Հերմանը, աշխատել է Ռումինիայում, որտեղ էլ ծնվել է դուստրը։

## Քաղաքական հայացքներ և հասարակական-քաղաքական գործունեություն
1985 թվականից Էրիկա Շթայնբախը ընդգրկված է գերմանա-իսրայելական հանրության մեջ։ Նա Բունդեսթագում ՔԴՄ/ՔՍՄ խմբակցության մարդու իրավունքների և հումանիտար օգնության թեմաների խոսնակ է։

1998 թվականից ղեկավարում է Վտարվածների միությունը, որը ներկայացնում է գաղթող գերմանացիների շահերը, որոնք փախել են խորհրդային զորքերից կամ երկրորդ համաշխարհային պատերազմից հետո արտաքսվել են Արևելյան Պրուսիայից, Սիլեզիայից և արևելքի գերմանական այլ շրջաններից։

Շթայնբախն այդ պաշտոնում բազմիցս սուր քննադատությունների է ենթարկվել Լեհաստանում և Չեխիայում և բարդությունների պատճառ դարձել գերմանա-լեհական և գերմանա-չեխական հարաբերություններում։

Ավելի վաղ Էրիկա Շթայնբախը հանդես է եկել Եվրամիությանը Լեհաստանի և Չեխիայի անդամակցության դեմ՝ դա կապելով արտաքսվածների փոխհատուցման պահանջների կամ նախնիների հողերը վերադարձնելու իրավունքի հետ։ Բայց ավելի ուշ նա վերանայել է այդ տեսակետները։

2012 թվականի մայիսին Շթայնբախը հայտարարել է Խարկովի գաղութում պատիժը կրող Յուլիա Տիմոշենկոյի նկատմամբ հովանավորչություն ստանալու մասին։

«ARD» հեռուստաալիքի ստուդիայում հայտարարել է, որ Գերմանիայի կանցլերը չպետք է մասնակցի հաղթանակի 70-ամյակի շքերթին, և ասել, որ ինքը երախտագիտություն չի զգում կարմիր բանակի հանդեպ՝ ֆաշիզմից ազատվելու համար։ Էրիկ Շթայնբախը նաև կարծում է, որ Գերմանիան Ռուսաստանի հանդեպ մեղքի զգացողության պատճառ չունի։ Նրա կարծիքով գերմանացիները գիտակցել են իրենց պատասխանատվությունը անցյալի իրադարձությունների նկատմամբ և իրենց արժանի են պահում։

## Ծանոթագրություններ

Կատեգորիա:Գերմանիայի կին քաղաքական գործիչներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի քրիստոնեական-դեմոկրատական միության անդամներ
Կատեգորիա:Ոչ գեղարվեստական գրողներ
Օքսանա Վասյակինա

**Օքսանա Յուրևնա Վասյակինա**  (, ), ռուս բանաստեղծ, ակտիվիստ, մշակութային նախագծերի համակարգող և ֆեմինիստ։

## Կենսագրություն
Օքսանա Վասյակինան ծնվել է 1989 թվականի դեկտեմբերի 18-ին, Իրկուտսկի մարզի Ուստ Իլիմսկ քաղաքում, բանվորի  ընտանիքում։ Առաջին բանաստեղծությունը գրել է 14 տարեկան հասակում։ 2016 թվականին ավարտել է Մաքսիմ Գորկու անվան գրականության ինստիտուտի պոեզիայի բաժինը, սովորել է Եվգենի Յուրևիչ Սիդորովի արվեստանոցում։ Մասնակցել է  Նովոսիբիրսկի, Պերմի, Վլադիմիրի, Մոսկվայի բանաստեղծական փառատոներին։ Բանաստեղծություններ է տպագրել «*Воздух*» ամսագրում, «*ЫШШООДНА*» թերթում, «Сноб», «*Colta.ru*», «*TextOnly*» և «*Полутона*» ինտերնետ-հրատարակություններում։

Նրա «Կանանց արձակ» բանաստեղծությունների առաջին գիրքը լույս է տեսել 2016 թվականին։ 2017 թվականին գրել է «Կատաղության քամին» բանաստեղծական տեքստերի շարքը, որը հրատարակել է АСТ հրատարակչությունը 2019 թվականին («Կանացի ձայն» շարքը)։

## Պարգևներ
Վասյակինան ընդգրկված է «Դեբյուտ» գրական մրցանակի (2013) երկար ցուցակում։ Օքսանա Վասյակինայի «Կանանց արձակ» բանաստեղծությունների առաջին գիրքն ընդգրկվել է Անդրեյ Բելիի մրցանակի (2016) և Արկադի Դրագոմոշչենկոյի անվան մրցանակի (2016) կարճ ցուցակում։ «Մոսկովյան հաշիվ» մրցանակի դիպլոմանտ է։ 2019 թվականին նրա «Երբ մենք ապրում էինք Սիբիրում» պոեմն արժանացել է «Լիցեյ» գրական մրցանակի առաջին աստիճանի։ 2019 թվականին ընդգրկվել է Ալեքսանդր Պյատիգորսկու անվան մրցանակի երկար ցուցակում։

## Քննադատություն

## Մատենագիտություն
### Գրքեր
* **Женская проза —** *Книжное обозрение (АРГО-РИСК), 2016. — 48 с. — «Поколение»*
* **Ветер ярости —** *О. Васякина, Е. Писарева. — Москва: Издательство АСТ, 2019. — 176 с. — (Женский голос)*

#### Թարգմանություններ
*Անգլերեն*
* Oksana Vasyakina. Wind of fury **—** Songs of fury (в переводах Джонатана Брукса Платта) Sinster Wisdom 110 **—** Dump Trump: Legacies Of Resistance
* Стихотворение из цикла «Эти люди не знали моего отца» в переводе Евгения Осташевского и Эйнсли Мос

*Իտալերեն*
* Մասսիմո Մաուրիցիոյի թարգմանությամբ գրվածքներն ընդգրկվել են *disAvcordi Antologia di poesia russa 2003—2016* անթոլոգիայում

*Ռումիներեն*

* Վերոնիկա Շտեֆանեցի թարգմանությամբ «Когда мы жили в сибири» вошла պոեմն ընդգրկվել է *Tot ce poți cuprinde cu vederea Antologia poeziei ruse contemporane* անթոլոգիայում

*Իսպաներեն*
* «Когда мы жили в сибири» բանաստեղծության թարգամանություն իսպաներեն լզվով

## Ծանոթագրություններ

## Արտաքին հղումներ
* Оксана Васякина на сайте «Новая карта русской литературы»
* Оксана Васякина в «Журнальном зале»
* «В моей утопии секса нет, есть какая-то другая близость»: Оксана Васякина о стихах, любви и феминизме

Կատեգորիա:Կին ակտիվիստներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուս բանաստեղծուհիներ
Կատեգորիա:Ռուս ֆեմինիստներ
Ultima Տուլեև, կամ Ընտրությունների դաո

**«Ultima Տուլեև, կամ Ընտրությունների դաո»** (), ռուս ժամանակակից գրող Վիկտոր Պելևինի ոչ մեծ էսսեն, որը գրվել է 1996 թվականին։

## Բովանդակություն
Վիկտոր Պելևինի «Ultima Տուլեև, կամ Ընտրությունների դաո» կարճ էսսեն այն մասին է, թե ինչպես կարելի է նախագահի կերպարը սինթեզել, դարձնել հավաքական և բավարարել բոլոր ժողովրդական նկրտումները։ Ինչպե՞ս է դա հնարավոր։ Միանգամայն պարզ։ Ազգագրագետները վաղուց կարողացել են կազմել էթնիկական խմբի ընդհանրացված դիմանկարը։ Դա անելու համար լուսանկարվում են մի քանի հազար եթովպացիների, կամ, օրինակ, պոլինեզիացիների, և բոլոր այդ նեգատիվները տպվում են լուսանկարչական մեկ թղթի վրա։ Ստացվում է փոքր-ինչ լղոզված, բայց միևնույն ժամանակ բավականին ճանաչելի։ 
[600px|մինի|կենտրոն|[Բորիս Ելցին|Ելցին - Զյուգանով անդրմուտացիան (նախագահ Զյուգելցին). «Թույլ չե՛նք տա դեմոնականներին Ռուսաստանը քաշել-տանել անդունդ»]]
Նույնը կարելի է անել նախագահի թեկնածուների հետ։ Այստեղ նույնիսկ հարկավոր չէ լուսանկարել մի քանի հազար դեմք։ Թեկնածուներն ավելի քիչ են (փառք Աստծու), իսկ հատուկ ծրագիր ունեցող համակարգիչը հիանալի կկատարի այս ամենը։

Հին չինացիները գիտեին, որ մի քանի տարբերակներից մեկի ընտրությունը թերի է, քանի որ այն մերժում է մնացած բոլորին։ Ընտրության դաշտը սեղմվում է մեկ կետի, այնտեղ, որտեղ թագավորել են անորոշությունն ու ազատությունը, առաջանում է ինչ-որ մեկի կողմից գիտակցված անհրաժեշտություն։ Հետևաբար, չինական մշակույթի առանցքային գաղափարը միշտ եղել է, այսպես կոչված, անփոփոխակ ընտրությունը, որի դեպքում իրավիճակի զարգացման հնարավոր ճյուղերը չեն կտրվել, այլ տեղի է ունեցել դրանց ինտեգրումը մեկ ամբողջում, ինչը և համարվել է միակ ճիշտ որոշումը, որը հնարավորություն է տվել գտնել ճշմարիտ Ուղին՝ Դաոն։

## Ծանոթագրություններ

## Արտաքին հղումներ
* «Ultima Տուլեև, կամ Ընտրությունների դաո» էսսեն Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Ակտիվ տուն

thumb|«Էներգիա +» տուն Գերմանիայում
**Ակտիվ տուն** (), *ինչպես նաև* **դրական էներգետիկ հաշվեկշիռ ունեցող տուն**, **ստանդարտ տուն «էներգիա +»** իրենից ներկայացնում է շենք, որն արտադրում է ավելի շատ էներգիա, ավելի քան բավարար քանակով։ Էներգիայի ընդհանուր տարեկան սպառումը բացասական է՝ ի տարբերություն ցածր էներգիա սպառող տների։

Ակտիվ տան հիմնային պարամետրերը Պասիվ տան ինստիտուտի (Գերմանիա) և Smart House «Խելացի տուն» մշակած տեխնոլոգիաների լուծումների համադրությունն է։ Դրա շնորհիվ հնարավոր է ստեղծել մի տուն, որը ոչ միայն քիչ էներգիա է ծախսում, այլ նաև գրագետ տնօրինում է ավելորդ էներգիան։

Երկրորդ կարևոր տեսանկյունը տանը բարենպաստ միկրոկլիմայի ստեղծումն է` պատշաճ օդափոխություն, ջերմաստիճանի պահպանում և այլն։

## Նկարագրություն
thumb|Ֆրեյբուրգ, Գերմանիա
Ակտիվ տունը այն տունն է, որն ունակ է էներգիա և ջերմություն մատակարարել ոչ միայն իրեն, այլ նաև հյուրատանը, բաղնքին և լողավազանը տաքացնելուն։

Աշխարհի առաջին ակտիվ տունը կառուցվել է Դանիայում, և բացի այն, որ այն քիչ էներգիա է սպառում, ինչպես Պասիվ տունը, այն նաև այնքան շատ է արտադրում, որ կարող է այն տալ կենտրոնական ցանցին, որի համար շատ երկրներում կարող են գումար ստանալ։ Այսպիսով, տունը դառնում է եկամտի աղբյուր, այլ ոչ թե ծախսերի։ Օրինակ՝ Դանիայում կառուցապատողները պնդում են, որ տունն իր ողջ արժեքը վճարելու է 30 տարվա ընթացքում։

Էներգետիկայի միջազգային գործակալության գնահատմամբ, էներգաարդյունավետ շենքերի տեխնոլոգիայի ներդրումը մինչ 2050 թվականը կօգնի ածխաթթու գազի արտանետումների կրճատմանը 2 միլիարդ մետր տոննա։ Եվրամիությունը պաշտպանում է, որ 2020 թվականից հետո բոլոր նոր շենքերը արտադրում են իրենց սեփական էներգիան։ Համեմատության համար. սովորական տունը սպառում է 200-240 կՎտժ/մ², ակտիվ տունը` տարեկան 10-12 կՎտժ/մ²։

Ռուսաստանում գործող առաջին ակտիվ տունը կառուցվել է 2011 թվականին՝ Մոսկվայի մարզում։
thumb|Գրասենյակ էներգիա+

## Օգտագործվող տեխնոլոգիաներ
* Վերականգնվող Էներգիայի աղբյուր
* Ջերմամեկուսացում
* Ժամանակակից պատուհաններ
* Օդափոխման ժամանակակից սարքեր
* Ջերմության վերականգնման համակարգեր

## Տես նաև
* Պասիվ տուն
* Զրոյական էներգիա սպառող տուն

## Ծանոթագրություններ

## Արտաքին հղումներ
* Портал по активным домам Дания
* Первый Активный Дом в России
* Институт Пассивного дома (Германия)
* Умный дом — Toyota Dream House Компьюлента

Կատեգորիա:Արեգակնային էներգիա
Կատեգորիա:Զարգացող տեխնոլոգիաներ
Կատեգորիա:Էներգետիկա
Կատեգորիա:Էներգիայի տնտեսություն
Կատեգորիա:Կայուն զարգացում
Կատեգորիա:Ճարտարապետություն
Կատեգորիա:Շրջակա միջավայրի պահպանություն
Կատեգորիա:Վերականգնվող էներգիա
Ալեսսանդրո Միլեսի

**Ալեսսանդրո Միլեսի** (, ), իտալացի նկարիչ, որը  հիմնականում պատկերել է ժանրային առարկաներ։
thumb|right|350px|''La traversata'' կամ ''La partenza del marinaio''
thumb|left|''Շուկայի տեսարան'', Բրուքլին թանգարան
## Կենսագրություն
Միլեսին Նապոլեոն Նանիի աշակերտն էր Վենետիկի Գեղարվեստի ակադեմիայում 1869-1874 թվականներին, երբ ուսուցչի հետ մեկնել էր Վերոնա՝ հայրենի քաղաք վերադառնալով 1876 թվականին։ Իր աշխատանքները ներկայացրել է Միլանի և Վենետիկի ազգային ցուցահանդեսներում՝ ձեռք բերելով Վենետիկի առօրյա կյանքի նկարչի համբավ՝ շարունակելով Ջիակամո Ֆևրետոյի ավանդույթները՝ ազդվելով նաև Էտտորե Տիտոյի և Չեզարե Լաուրենտիի գեղարվեստական նոր մոտեցմամբ։

1890 թվականին Բոստոնի միջազգային ցուցահանդեսի ոսկե մեդալակիր է, նա մասնակցել է Միլանի տրիենալեին և Վենետիկի բիենալեին՝ 1895-1935 թվականների բոլոր ցուցահանդեսներին, 1912 թվականին ունեցել է անհատական ցուցահանդես և 1935 թվականին՝ աթոլոգիական ցուցահանդես։ նոր դարասկզբին հաջողությունների է հասել Վենետիկի միջին դասի մարդկանց դիմանկարներով, ինչպես նաև՝ հետագա տասնամյակների ընթացքում շարունակել է նկարել գրողների, երաժիշտների և դերասանների։

## Ծանոթագրություններ

## Արտաքին հղումներ
* Laura Casone, Alessandro Milesi , online catalogue Artgate by Fondazione Cariplo, 2010, CC BY-SA (source for the first revision of this article).

Կատեգորիա:20-րդ դարի նկարիչներ
Կատեգորիա:Իտալացի նկարիչներ
Առաջին դասարանցին

**«Առաջին դասարանցին»** (), խորհրդային գեղարվեստական ֆիլմ, որը նկարահանվել է 1948 թվականին ռեժիսոր Իլյա Ֆրեզի կողմից Եվգենի Շվարցի համանուն վեպի հիման վրա։

## Սյուժե
Ֆիլմի գլխավոր հերոսուհին՝ առաջին դասարանցի Մարուսյան  (Նատալյա Զաշչիպինա), քմահաճ, բայց բարի աղջիկ է։ Եկել է ժամանակը, երբ նա պետք է գնա դպրոց։ Մարուսյուն ընդունվել է Մոսկվայի Ստալինի շրջանի № 156 միջնակարգ իգական դպրոց։ Շատ դժվար է աղջկա համար սովորել դպրոցական կարգերը։ Բայց իմաստուն ուսուցչի և ուշադիր ընկերների օգնությունը շատ է օգնում նրան այդ հարցում։

## Ստեղծման պատմություն
Ֆիլմը նկարահանել է ռեժիսոր Իլյա Ֆրեզը 1947 թվականին Մոսկվայի Զոյա և Ալեքսանդր Կոսմոդեմյանսկիների անվան № 201 դպրոցում Եվգենի Շվարցի համանուն վիպակի հիման վրա, որից մի հատված տպագրվել է «Մուրզիլկա» ամսագրում՝ ֆիլմի թողարկումից առաջ։

Ֆիլմի պրեմիերան կայացել է 1948 թվականի մարտին։

Ֆիլմը վերականգնվել է 1964 թվականին Գորկու անվան կինոստուդիայում։

2009 թվականի օգոստոսի 18-ին ֆիլմը թողարկվել է DVD-ով «RUSCICO» ընկերության կողմից։

## Դերերում
* Նատալյա Զաշչիպինա – *Մարուսյա Օռլովա 
* [[Տամարա Մակարովա]] – *Աննա Իվանովնա, ուսուցչուհի
* Կիրա Գոլովկո – *Նինա Վասիլևնա, Մարուսյայի մայրը 
* [[Տատյանա Բարիշևա]] – *Մարուսյայի տատը

## Նկարահանող խումբ
* Սցենարիստ` Եվգենի Շվարց
* Ռեժիսոր` Իլյա Ֆրեզ
* Օպերատոր՝ Գաբրիել Եղիազարով
* Երաժշտություն` Դմիտրի Կաբալևսկի, Միխայիլ Զիվ

## Երգ և երաժշտություն  ֆիլմի համար
Ֆիլմում հնչում են երգեր Դմիտրի Կաբալևսկու և Միխայիլ Զիվի երաժշտությամբ, Եվգենի Շվարցի տեքստով՝ «Песенка дежурной»  («Հերթապահի երգը)» ֆիլմի գլխավոր հերոսուհու կատարմամբ և «Прощание с первым классом» («Հրաժեշտ առաջին դասարանին»)։

Ֆիլմի երգերը թողարկվում են գրամոֆոնի սկավառակներով Մոսկովյան, Ապրիլյան և այլ գործարաններում, 1960-ականների կեսերից՝ «Մելոդիա» ֆիրմայի ձայնապնակներով։

## Ծանոթագրություններ

## Արտաքին հղումներ
* 

Կատեգորիա:1940-ականների խորհրդային ֆիլմեր
Կատեգորիա:1940-ականների ռուսերեն ֆիլմեր
Կատեգորիա:1948 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր դպրոցի մասին
Կատեգորիա:Ֆիլմեր, որոնց գործողությունները տեղի են ունենում Մոսկվայում
Աշշուր-ներարի V

**Աշշուր-նիրարի V**, Ասորեստանի թագավոր (մ.թ.ա. 755-745): Ադադ-նիրարի III-ի որդին։ Հաջորդել է եղբորը՝ Աշշուր-դան III-ին։
                                                                                                                                                          
## Գործունեությունը
Աշշուր-նիրարի V իր կառավարման սկզբում արշավանք է ձեռնարկում դեպի արևմուտք ընդդեմ Արպադի։ Մ.թ.ա. 754թ. պարտության մատնելով Արպադի արքա Մատիելին, Աշշուր-նիրարի V նրա հետ կնքում է պայմանագիր որի համաձայն Մատիելը պարտավորվում էր ենթարկվել Ասորեստանին և վեջինիս ցույց տալ ռազմական օժանդակություն։ Սակայն այդ ամենը պատահական հաջողություն էր, որը և շատ կարճ տևեց Ասորեստանում տեղի ունեցող ներքին հակասությունների պատճառով։ Համաձայնագրի ծանր պայմաններն անգամ ի զորու չէին պարալիզացնելու Մատիելի հետագա նախաձեռնությունը։ Որոշ ժամանակ անց Մատիելին հաջողվում է Արպադի շուրջը համախմբել ամբողջ Վերին և Ներքին Արամը(այսինքն ողջ Սիրիան) և ստեղծել հակաասորեստանյան հզոր կոալիցիա, որի մաս էին կազմում Մելիդը, Գուրգումը, Կարքեմիշը, Սամաալը և այլ քաղաքներ։
Վանում գտնված Սարդուրի II-ի արձանագրությունը հայտնում է Աշշուր-նիրարի V-ի նկատմամբ ուրարտացիների տարած հաղթանակի և Արամի նվաճման մասին, ՈՒրարտուի հարավ-արևմտյան հատվածում։ Սարդուրի II-ի մեկ այլ հաղորդագրություն հայտնում է, իր կողմից Մելիդ քաղաքի և Ցուպանիի 9 բերդերը գրավելու, ինչպես նաև Կումմախայի արքա Կուշտաշպի նկատմամբ տարած հաղթանակի մասին։                                                                                       Այնժամ երբ Սարդուրի II-ի զորքը հայտնվեց Կումմախայում, Մատիելը փաստացի խախտելով իր և Աշշուր-նիրարի V-ի միջև կնքված պայմանագիրը, սիրիական բոլոր պետությունների անունից նոր պայմանագիր կնքեց Կատակի(հավանաբար կասկեր) արքա Բար Գայեի հետ։ Պայմանագրի տոնայնությունից պարզ է դառնում Մատիելի ավելի թույլ կողմ լինելը, քանի որ Բար Գայեի թիկունքում կանգնած էր ավելի զորեղ ուժ, որը անկասկած ՈՒրարտուի արքա Սարդուրի II էր։                                            Էպոնիմների շարքից հայտնի է, որ Աշշուր-նիրարի V կատարել է ևս 2 արշավանք դեպի Նամար(Նամրի) իր թագավորության 4-րդ(մ.թ.ա. 751) և 5-րդ(մ.թ.ա. 750) տարիներին։ Աշշուր-նիրարի V-ի գահակալության տարիներին երկրի կառավարման գործում չափից ավելի մեծ իշխանություն է ունեցել տուրտան(գլխավոր զորահրամանատար) Շամշի-իլուն, որը վկայում է թագավորական իշխանության թույլ լինելը։                                                                      Աշշուր-նիրարի V թագավորել է 10 տարի և հավանաբար գահընկեց է եղել Կալհուի ազնվականության ապստամբության պատճառով, որի արդյունքում գահը գրավել է Թիգլաթպալասար III:

## Գրականություն

Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.

Կատեգորիա:Ասորեստանի թագավորներ
Եղբայր (ֆիլմ, 1982)

**«Եղբայր»** (), 1982 թվականի խորհրդային գեղարվեստական ֆիլմ-դրամա, որը ստեղծվել է «Վրաստան-ֆիլմ» կինոստուդիայում։ Ֆիլմը նկարահանել է ռեժիսոր Թեյմուրազ Բաբլուանին իր իսկ սցենարով։ Այս ֆիլմի համար Թեյմուրազ Բաբլուանին արժանացել է մրցանակի Տալլինի համամիութենական կինոփառատոնում։

## Սյուժե
Ֆիլմի գործողություններ տեղի են ունենում 20-րդ դարի սկզբին։ 1905 թվականի հեղափոխությունը պարտություն է կրել։ Ֆիլմի գլխավոր հերոս Գիոն եղել է ընդհատակային և նույնպես մասնակցել է հեղափոխությանը։ Ցարական իշխանությունը դրա համար նրան դատապարտել է 25 տարվա ազատազրկման։

Ութ տարվա բանտարկությունից հետո Գիոն կարողանում է փախչել տաժանավայրից։ Այն ժամանակ, երբ նա գտնվում էր բանտում, նրան մեծ դժբախտություն է պատահել․ զոհվել էին նրա կինն ու դուստրը։ Գիոն ամեն ինչում մեղադրում է ցարիզմին և որոշում է իր ողջ գիտակցական կյանքում վրեժխնդիր լինել ժանդարմներից։ Գիոյին միանում է նաև նրա եղբայրը, միասին նրանք գնում են լեռները։

## Դերերում
* Արչիլ Սամխարաձե – *Բեկար
* [[Լևան Թուրմանիձե]] – *Գիո
* Օթար Մեգվինեթուխուցեսի – *Պագավա
* [[Շոթա Նոզաձե]] – *հայր
* Թեյմուրազ Դոլիձե – *բժիշկ
* [[Լևան Պիլպանի]]
* [[Գիվի Չուգուաշվիլի]]
* [[Մեդեա Նեմսիցվերիձե]]
* [[Սոսո Ջաչվլիանի]]
* [[Ամիրան Ամիրանաշվիլի]]
* [[Լևան Ջափարիձե]]
* [[Պրիդոն Գուլեդանի]]
* [[Գելա Օթարաշվիլի]]
* [[Գուրամ Պիրցխալավա]]
* [[Ամիրան Թակիձե]]

== Նկարահանող խումբ ==
* Սցենարի հեղինակ՝ [[Թեյմուրազ Բաբլուանի]]
* Ռեժիսոր՝ [[Թեյմուրազ Բաբլուանի]]
* Ռեժիսորի օգնական՝ Ռոման Սևերյանովիչ Չիչուա 
* Օպերատոր՝ Վիկտոր Անդրիևսկի
* Կոմպոզիտոր՝ Յակով Բոբոխիձե
* Բեմադրող նկարիչ՝ Նուգզար Բայդարաշվիլի
* Հնչյունային ռեժիսոր՝ Գարրի Կունցև

== Տեխնիկական տվյալներ ==
* [[ԽՍՀՄ]], [[1981]]—[[1982]]
* [[Թբիլիսի]], «[[Վրացֆիլմ|Վրաստան-ֆիլմ]]»
* [[Դրամա]], [[պատմական ֆիլմ]], [[ընտանեկան ֆիլմ]]
* Գունավոր, ստերեո, 80 րոպե
* Բնօրինակ լեզու՝ վրացերեն

== Մրցանակներ ==
Ֆիլմը մրցանակ և դիպլոմ է ստացել Թեյմուրազ Բաբլուանիի ռեժիսորական դեբյուտի համար 1982 թվականին Տալլինում կայացած համամիութենական կինոփառատոնում (ՀԿՓ-82)։

== Լրացուցիչ տեղեկություններ ==
* Ֆիլմը նկարահանվել է 1981 թվականին, իսկ էկրան է բարձրացել 1982 թվականին։

== Այլ անվանումներ ==
* Անվանումը լատինատառ՝ *'Dzma**
* Ռուսերեն անվանում՝ **Брат**
* Ռուսերեն անվանումը լատինատառ՝ **Brat**
* Անգլերեն անվանում՝ **Brother'''

## Ծանոթագրություններ

## Արտաքին հղումներ
* «Եղբայր» ֆիլմը Մեդիատեկա կայքում

Կատեգորիա:Խորհրդային ֆիլմեր
Կատեգորիա:1982 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Խորհրդային պատմական ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Հայքի հրապարակ

**Հայքի հրապարակ,** Հայաստանի մեծությամբ երրորդ քաղաք Վանաձորի կենտրոնական հրապարակը։ Այն հատում է Տիգրան Մեծ պողոտան հարավ-արևելքից հյուսիս-արևմուտք, և Մովսես Խորենացի փողոցը՝ հյուսիս-արևելքից։

Հրապարակը բացվել է 1950-ական թվականներին՝ հիմնված ճարտարապետներ Բաղդասար Արզումանյանի և Հովհաննես Մարգարյանի կազմած նախնական նախագծի վրա։ Խորհրդային շրջանում հրապարակը հայտնի էր որպես *Կիրովի հրապարակ*, ի պատիվ բոլշևիկների առաջնորդ Սերգեյ Կիրովի։  Մինչև Հայաստանի անկախանալը Կիրովի արձանը գտնվում էր հրապարակի կենտրոնում։ Հրապարակում նախատեսվում է տեղադրել Հայկ Նահապետի և Տիգրան Մեծի արձաններ:

## Նկարագրություն
Հրապարակը զարդարված է կենտրոնական մասում գտնվող մի քանի շատրվաններով։

Այն շրջապատված է մի շարք կարևոր շինություններով.

* Լոռու մարզի վարչակազմի շենքը՝ հարավային մասից։
* Վանաձորի քաղաքապետարանը, որը նախագծել է Բաղդասար Արզումանյանը։ Գտնվում է հրապարակի արևելյան մասում։
* Գուգարք հյուրանոցը՝ արևմտյան մասից, որը նույնպես նախագծել է Բաղդասար Արզումանյանը։

## Պատկերասրահ

Պատկեր:Lori province's administration building, Vanazdor.jpg|Լոռու մարզպետարան
Պատկեր:Vanadzor city hall, Armenia.jpg|Քաղաքապետարան
Պատկեր:Լոռու մարզկենտրոնի շենքը, Վանաձոր 03.JPG|Լոռու մարզպետարան
Պատկեր:Վանաձոր 1 (10).JPG|Գուգարք հյուրանոց
Պատկեր:Հայկի հրապարակ 09.jpg|Հայքի հրապարակի տեսարան


## Ծանոթագրություններ

## Արտաքին հղումներ
* ՎԱՆԱՁՈՐ ՔԱՂԱՔԻ ՀԱՅՔԻ ՀՐԱՊԱՐԱԿԻ ԱՐԴԻԱԿԱՆԱՑՈՒՄ

Կատեգորիա:Հայաստանի հրապարակներ
Կատեգորիա:Վանաձորի շենքեր և կառույցներ
Պարտիզանական կայծ

«**Պարտիզանական կայծ**» (), խորհրդային գեղարվեստական ֆիլմ, որը նկարահանվել է 1957 թվականին ռեժիսորներ Ալեքսեյ Մասլյուկովի և Մեչիսլավա Մայևսկայայի կողմից Սերգեյ Պոլյակովի համանուն վեպի հիման վրա։

## Սյուժե
Ֆիլմը նվիրված է Հայրենական մեծ պատերազմի տարիներին ուկրաինացի պարտիզանների սխրանքներին Հարավային Բուգի ափին գտնվող Կրիմկա գյուղում։

## Դերերում
* Վլադիմիր Լուշչիկ – *Պարֆյոն Գրեչանի
* Պավել Ուսովնիչենկո – *Մորգունենկո
* Տ. Մատուսևիչ – *Դաշա Դյաչենկո
* Լև Բորիսով – *Շուրա Կուչեր
* Իվան Խալաիմ – *Անդրեյ Բուրյատինսկի
* Նատալյա Նաում – *Պոլյա Պոպիկ
* Ս. Նեսին – *Վանյա Գերասիմենկո
* Անատոլի Յուրչենկո – *Միտյա Պոպիկ
* Լարիսա Խորոլեց – *Պոպիկի քույրը, երիտասարդ պարտիզան
* [[Միխայիլ Պոխոտիլո]] – *Պարֆյոնի հայրը
* Անատոլի Կուբացկի – *պան Կալ, գյուղապետ
* Թամարա Տիմոշկո – *Գրեչանիի քույրը
* Ասանբեկ Ումուրալիև – *Ազիզով, ռազմագերի
* [[Ալեքսանդր Տոլստիխ]] – *ռումինացի զինվոր (լուսագրերում նշված չէ)
* Լյուբով Կոմարեցկայա – ''Կուչերի մայրը

## Նկարահանող խումբ
* Սցենարիստ` Օլես Գոնչար
* Ռեժիսորներ` Ալեքսեյ Մասլյուկով, Մեչիսլավա Մայևսկայա
* Կոմպոզիտոր` Անատոլի Սվեչնիկով

Արտադրություն՝ Կիևի Ա. Դովժենկոյի անվան կինոստուդիա, ԽՍՀՄ, 1957

## Ծանոթագրություններ

## Արտաքին հղումներ
* Художественный фильм «Партизанская искра»

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Պյոտր Ռյաբինկին

**«Պյոտր Ռյաբինկին»** (), 1972 թվականի խորհրդային գեղարվեստական ֆիլմ, որը նկարահանել է ռեժիսոր Դամիր Վյատիչ-Բերեժնիխը Վադիմ Կոժևնիկովի համանուն վեպի հիման վրա։

Պրեմիերան կայացել է 1973 թվականի ապրիլին։

## Սյուժե
Ֆիլմը պատմում է նախկին բանվոր, ապա՝ արտադրամասի պետ Պյոտր Ռյաբինկինի մասին, որին ընկերներն ընտրում են հայրենի գործարանի կուսկոմի ազատված քարտուղար։ Կոմիտեի նիստում Ռյաբինկինը հիշում է իր առաջին սերը, հանրակացարանում անցկացրած առաջին բարդ ընտանեկան ամիսները, առաջին սխալները, որոնք կատարել է ինքը՝ լինելով դեռ անփորձ վարպետ։ Այնուհետև Հայրենական մեծ պատերազմի տարիներին մեկնել է ռազմաճակատ, կռվել ֆաշիստների  դեմ և վիրավորվել։ Ապա հիշում է վախի իմաստալից, հանգիստ հաղթահարումը փամփուշտների և արկերի դղրդյունների ներքո։

## Դերերում
* Վադիմ Սպիրիդոնով – *Պյոտր Սերգեևիչ Ռյաբինկին
* [[Լև Պրիգունով]] – *Վոլոդյա Եգորկին, Զինաիդայի ամուսինը
* Վալերի Նոսիկ – *Սերյոժա Չիշիխին
* [[Պյոտր Լյուբեշկին]] – *Ալեքսեյ Գրիգորևիչ Տրուշին, գործկոմի անդամ
* Լեոնիդ Կուրավլյով – *Արթուր Կապուստին
* [[Օլգա Սոշնիկովա]] – *Նյուրա Օխոտնիկովա, Պյոտրի կինը
* Նատալյա Գվոզդիկովա – *Զինաիդա Եգորկինա, նշորդ
* [[Գալինա Կոմարովա]] – *Լիզա Չիշիխինա
* Գենադի Կրաշենիննիկով – *Եգորով
* [[Լյուբով Կալյուժնայա]] – *Պաշայի մորաքույրը
* Վլադիմիր Նոսիկ – *շարքային Յուտեխին
* [[Կիրիլ Ստոլյարով]] – *լեյտենանտ Չեռնիխ, Սիբիրյան դիվիզիայի դասակի հրամանատար
* Ռադներ Մուրատով – *ձիավար
* [[Նիկոլայ Բարմին]] – *գնդապետ
* Վալենտինա Անանինա – *Վասյատկայի մայրը
* [[Վլադիմիր Պիցեկ]] – *Արսենի
* Ալեքսանդրա Դանիլովա – *Տոմոչկա, Արսենի կինը
* [[Վիկտոր Ուրալսկի]] – *շարքային
* Գերման Յուշկո – *Ստեպան, վիրավոր տանկիստ
* [[Վալենտին Կուլիկ]] – *Նիկոլայ Դմիտրևիչ, ակումբավար
* Վիկտոր Շուլգին – *Ալեքսեյ Գրիգորևիչի ընկերը
* [[Ելենա Վոլսկայա]] – *էպիզոդ
* Իվան Ժևագո – *էպիզոդ
* Սվետլանա Կոնովալովա – *ԶԱԳՍ-ի աշխատող

## Ծանոթագրություններ

## Արտաքին հղումներ
* «Պյոտր Ռյաբինկին»

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:1973 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Մեծ աղմուկ ոչնչից (ֆիլմ)

**«Մեծ աղմուկ ոչնչից»** (), խորհրդային գեղարվեստական լիամետրաժ գունավոր ֆիլմ, որը նկարահանել է ռեժիսոր Սամսոն Սամսոնովը 1973 թվականին «Մոսֆիլմ» կինոստուդիայում Ուիլյամ Շեքսպիրի համանուն կատակերգության հիման վրա։

## Դերերում
* Գալինա Լոգինովա – *Բեատրիչե
* Կոնստանտին Ռայկին – *Բենեդիկտո
* Տատյանա Վեդենեևա – *Գերո
* [[Լեոնիդ Տրուշկին]] – *Կլավդիո
* Բորիս Իվանով – *Լեոնատո
* Ալեքսեյ Սամոյլով – *արքայազն
* Վլադիմիր Կորենև – *Խուան
* Ալեքսեյ Դոբրոնրավով – *Անտոնիո
* Էրաստ Գարին – *Կիսել
* Պավել Պավլենկո – *Լոռամիրգ
* Վլադիմիր Դովեյկո (հնյունավորել է Վլադիմիր Բասովը) — Բորաչչիո
* Միխայիլ Լոգվինով – *Կոնրադ
* Տատյանա Բրոնզովա – *Մարգարիտա
* Յուրի Յակովլև (լուսագրերում նշված չէ)

## Նկարահանող խումբ
* Սցենարի հեղինակ՝ Սամսոն Սամսոնով
* Ռեժիսոր՝ Սամսոն Սամսոնով
* Օպերատոր՝ Միխայիլ Բից, Եվգենի Գուսլինսկի
* Նկարիչ՝ Ալեքսանդր Բոյմ, Սերգեյ Վորոնկով
* Կոստյումների նկարիչ՝ Լյուդմիլա Կուսակովա
* Կոմպոզիտոր՝ Իգոր Եգիկով
* Հնչյունային ռեժիսոր՝ Գրիգորի Կորենբլյում
* Ֆիլմի տնօրեն՝ Վյաչեսլավ Տարասով

## Տեխնիկական տվյալներ
Գունավոր, լայնաֆորմատ

## Նկարահանումներ
Շեքսպիրյան տեքստից բացի, ֆիլմում տեղ են գտել Յուննա Մորիցի բանաստեղծությունները, որոնք յուրօրինակ անդրկուլիսյան մեկնաբանության դեր են կատարում։

Ֆիլմի սցենարն աչքի է ընկնում Շեքսպիրյան տեքստի աննախադեպ կրճատմամբ։ Դինամիկությունը պահպանելու համար ռեժիսորը տեղավորվել է 83 րոպեոմ (ընդ որում՝ էկրանային ժամանակի մի քանի րոպեներ զբաղեցնում են լուսագրերը, «դատարկ» կադրեր Յուննա Մորիցի բանաստեղծությունների ընթերցումով և պարերի տեսարաններով)։ Բացի այդ, Շեքսպիրի պիեսի որոշ տեսարաններ ֆիլմում վերստեղծվել են։

Ֆիլմի նատուրալ նկարահանումներն անցկացվել են Ղրիմի հարավային ափին։ Հանդիսավոր երթը լուսանկարվել է Յալթայի Սուրբ Հռիփսիմե եկեղեցու աստիճանների վրա։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ռուսական ֆիլմեր
Կատեգորիա:1970-ականների խորհրդային ֆիլմեր
Ռասիմ Բաբաև

**Ռասիմ Հենիֆե օկլի Բաբաև** (, ), Ադրբեջանցի նկարիչ, Ադրբեջանի նկարիչների միության անդամ (1959), Ադրբեջանական ԽՍՀ ժողովրդական նկարիչ (1988), Ադրբեջանական ԽՍՀ պետական մրցանակի դափնեկիր (1991)։

## Կենսագրություն
Ռասիմ Բաբաևը ծնվել է 1927 թվականի դեկտեմբերի 31-ին Բաքու քաղաքում։ 1945–1949 թվականներին միջնակարգ դպրոցն ավարտելուց հետո նա սովորել է Ազիմ Ազիմզադեի անվան Ադրբեջանի պետական արվեստի քոլեջում։ Այնուհետև ուսումը շարունակել է 1949–1956 թվականներին՝ Վ. Սուրիկովի անվան Մոսկվայի արվեստի ինստիտուտում։

Ռասիմ Բաբաևը մեծ ներդրում է ունեցել ադրբեջանական գեղանկարչության և գրաֆիկայի զարգացման գործում։ Ռ.Բաբաևը հաջողությամբ աշխատել է նաև գրքերի ձևավորման և նկարազարդման ոլորտում։ Ռասիմ Բաբաևի նկարները ցուցադրվել են մի շարք արտասահմանյան ցուցահանդեսներում ՝ Անգլիա, Կանադա, Թուրքիա, Ֆինլանդիա և աշխարհի մի շարք երկրներ։

Նկարչի ցուցահանդեսները բացվել են 2014 թվականի հոկտեմբերի 29-ին Սանկտ Պետերբուրգի Ռուսաստանի թանգարանի մարմարե պալատում, իսկ նույն տարվա ապրիլի 15-ին `Կազանի Էրմիտաժում։

Միևնույն ժամանակ, նկարչի աշխատանքները պահվում են Ռուսաստանի Տրետյակովյան պատկերասրահում և Ժամանակակից արվեստի և արևելյան ժողովուրդների արվեստի թանգարանում, ԱՄՆ Զումերի թանգարանում և Ֆրանսիայի  Գալերի դե Ֆրանս պատկերասրահում։

Ռասիմ Բաբաևը մահացել է 2007 թվականի ապրիլի 22-ին Բաքու քաղաքում։

## Ծանոթագրություններ

## Աղբյուրներ
* К. Алиева. "Апшерон в творчестве Расима Бабаева". //"Təhsil, mədəniyyət, incəsənət" jurnalı.- 2004.- № 1.- səh. 123–126.
* Rasim Babayevin əsərləri Moskvada: rəsmlər "Həqiqət axtarışında": [Rusiya paytaxtında Şərq xalqları incəsənəti muzeyində Azərbaycanın Əməkdar rəssamının "Həqiqət axtarışında" adlı sərgisi açılıb] //525-ci qəzet.- 2013.- 26 oktyabr.- S.17.

## Արտաքին հղումներ
* Ռասիմ Բաբաև
Աղջիկը, որի հետ ես ընկերություն էի անում

«**Աղջիկը, որի հետ ես ընկերություն էի անում**» (), 1961 թվականի խորհրդային գեղարվեստական ֆիլմ, որը նկարահանել է  ռեժիսոր Նիկոլայ Լեբեդևը։

## Սյուժե
Այն տունը, որտեղ ապրում է Ֆեդյա Ստրելցովը, ժամանում են նոր բնակիչներ՝ հայր և դուստր։ Աղջիկը շատ է դուր գալիս տղային, և նա սկսում է նրա հետ ծանոթանալու առիթ փնտրել։ Շուտով Ֆեդյան ու Նադյան ընկերանում են, դպրոցում նստում են մի սեղանի շուրջ, միասին սովորում  դասերը։ Այդ ժամանակ Ստրելցով ավագը, որն էքսկավատոր էր աշխատեցնում, ոսկի է գտնում և տալիս պետությանը։ Ֆեդյան հպարտ է հորով, բայց մի օր, երբ պատրաստվում է որսի գնալ, հոր կոշիկների մեջ գտնում է ոսկե իրեր։ Ֆեդյան Նադյային է վստահում իրեն տանջող կասկածները, թե արդյոք իր հայրն ազնիվ է։ Բարեբախտաբար, ամեն ինչ բարեհաջող հանգուցալուծում է ստանում, բայց շուտով տղան ստիպված է լինում բաժանվել իր ընկերոջից, որովհետև Նադյան հոր հետ մեկնում էր նոր շինհրապարակ՝ Հեռավոր Արևելք։

## Դերերում
* Լյուդմիլա Բոլտրիկ – *Նադեժդա
* Յուրի Ֆիսենկո – *Ֆեդյա
* Անդրեյ Տրետյակով – *Բորկա Իվոլգին
* Անդրեյ Չեռնեցով – *Էդիկ «Բանան»
* Լարա Նեսմաչնայա – *Լիզա
* Կիրիլ Լավրով – *Գրիգորի Ստրելցով, էքսկավատորավար, Ֆեդյայի հայր
* Տ. Շամարդինա – *Ֆեդյայի մայրը
* Պավել Ուսովնիչենկո – *Զեռնով, Նադյայի հայրը
* Վասիլի Մերկուրիև – *Քեռի Կոլյա
* Գեորգի Սատինի – *Իվան Ալեքսեևիչ, մաթեմատիկայի ուսուցիչ
* Լիդիա Կոլպակովա
* Սվետլանա Մազեվոցկայա

## Նկարանհանող խումբ
* Ռեժիսոր՝ Նիկոլայ Լեբեդև
* Սցենարիստ՝ Ալեքսանդր Պոպով
* Օպերատոր՝ Սեմյոն Իվանով, Սերգեյ Իվանով
* Կոմպոզիտոր՝ Վլադիմիր Մակլակով
* Նկարիչ՝ Ալեքսեյ Ֆեդոտով

## Քնադատություն
Կինոգետ Կիրա Պարամոնովան ֆիլմի մասին ասել է․ «Տղայի ու աղջկա ընկերության հավերժական խնդիրը ֆիլմում հետաքրքիր լուծում է գտել։ Այդ պատճառով էլ երեխաները չեն նկատել որոշ ուղղագիծ բառեր և ոչ պակաս ուղղագիծ դրամատիկական կառուցվածք»։

## Ծանոթագրություններ

## Գրականություն
* 

## Արտաքին հղումներ
* «Девчонка, с которой я дружил» на сайте «Энциклопедия отечественного кино»
* Официальный информационный портал киностудии «Ленфильм» Фильмы вышедшие в 1961 году.

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային դրամա ֆիլմեր
Ալեքս Կակուբա

**Ալեքս Կակուբա** (, ), ուգանդացի պրոֆեսիոնալ ֆուտբոլիստ, որն այժմ հանդես է գալիս պորտուգալական «Կովա Պեդադե» ակումբում։

## Ակումբային կարիերա
Կակուբան իր պրոֆեսիոնալ կարիերան սկսել է Ուգանդայի «Պրոլին» ակումբում։ Նա «Պրոլինից» հեռացել է 2012 թվականի ամռանը՝ անվճար տեղափոխվելով պորտուգալական չորրորդ դիվիզիոնի «Էսպերանսա Լագոս»։ 2013 թվականի հունվարին նա միացավ Կովիլյանի Սպորտինգին՝ երկու մրցաշրջանի ընթացքում մասնակցելով 50 խաղի։ 2014 թվականի հունիսի 14-ին Կակուբան տեղափոխվեց բարձրագույն խմբի՝ Պրիմերա լիգայի «Էշտորիլ Պրայա» ակումբ, որի հետ ստորագրեց չորս տարվա պայմանագիր։

Կակուբան 2018 թվականի հուլիսին 2 տարվա պայմանագիր ստորագրեց ՊԱՍ ակումբի հետ։ Նա ազատ ֆուտբոլիստի կարգավիճակ է ստացել 2018 թվականի դեկտեմբերի 10-ին։

2019 թվականի մարտի 27-ին Կակուբան պայմանագիր է կնքել «Լոռի» ՖԱ-ի հետ։  2019 թվականի հունիսին նա միացավ պորտուգալական Կովա Պեդադե ակումբին։

## Ծանոթագրություններ

## Արտաքին հղումներ
* Alex Kakuba at National-Football-Teams.com
* 
* Alex Kakuba at ForaDeJogo 

Կատեգորիա:1991 ծնունդներ
Կատեգորիա:Ապրող անձինք
Կատեգորիա:Էշտորիլ Պրայայի ֆուտբոլիստներ
Կատեգորիա:Ուգանդացի ֆուտբոլիստներ
Կատեգորիա:ՊԱՍ Յանինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեյրենսեի ֆուտբոլիստներ
Յան Վերմեերի նկարների ցանկ

Հոլանդացի գեղանկարիչ **[[Յան Վերմեեր]]ի (1632-1675) ստեղծագործական ժառանգությունն** իր մեջ ներառում է կենցաղային և կրոնական թեմաներով նկարներ, ինչպես նաև երկու բնանկար։ Ստորև ներկայացված նրա նկարների ցանկն ընդգրկում է 1653 թվականից հետո ժամանակաշրջանը, երբ նկարիչն ամուսնացել է և ընդունվել է Սուրբ Լուկայի գիլդիան, և հասնում մինչև 1675 թվականի նրա մահը։ Ցանկը բաժանված է անվիճելի և կասկածելի վերագրումների։

## Ցանկ
Ցանկում աշխատանքների հերթականությունը տրված է ըստ ստեղծման ենթադրվող ժամանակի։
### Անվիճելի վերագրում

### Կասկածելի վերագրում

## Նշումներ


## Ծանոթագրություններ

## Գրականություն
* 
* 
* 
* 
* 
* 
* 

## Արտաքին հղումներ
*Bonafoux, Pascal. *Vermeer*. New York: Konecky & Konecky, 1992. 
*Cant, Serena. *Vermeer and His World 1632–1675*, Quercus Publishing Plc, 2009. 
*Wheelock, Arthur K. *Vermeer: The Complete Works*. New York: Harry N. Abrams, 1997. 

Կատեգորիա:Յան Վերմեերի նկարներ
Կատեգորիա:Նկարների ցանկեր
Վանաձորի քաղաքային մարզադաշտ

**Վանաձորի քաղաքային մարզադաշտ**, բազմաֆունկցիոնալ մարզադաշտ Հայաստանի մեծությամբ երրորդ քաղաք Վանաձորում, որը ներկայումս օգտագործվում է ֆուտբոլային խաղերի համար։ Մարզադաշտը 5000 նստատեղով բացվել է 1958 թվականին որպես *Լոռի մարզադաշտ*, այն «Լոռի Վանաձոր» և «Վանաձոր ՖԱ» ակումբների տնային մարզադաշտն էր։

## Ապագա պլաններ
2010 թվականի հոկտեմբերին Վանաձորի քաղաքային խորհրդի և Հայաստանի ֆուտբոլի ֆեդերացիայի միջև պայմանավորվածություն ձեռք բերվեց վերանորոգել մարզադաշտը։ Սակայն 2011 թվականի օգոստոսին Հելսինկյան քաղաքացիական ասամբլեայի Վանաձորի գրասենյակը դիմեց Վանաձորի քաղաքապետարանին` համաձայնագիրը չեղարկելու պահանջով։

Քաղաքային մարզադաշտի վերակառուցման աշխատանքները մեկնարկել են 2017 թվականի դեկտեմբերին։

## Ծանոթագրություններ

Կատեգորիա:Լոռու մարզի շենքեր և կառույցներ
Կատեգորիա:Հայաստանի ֆուտբոլային մարզադաշտեր
Մայր (ֆիլմ, 1955)

**«Մայր»** (), խորհրդային ռեժիսոր Մարկ Դոնսկոյի հեղափոխական դրաման, Մաքսիմ Գորկու համանուն վեպի էկրանավորումը։ Կաննի կինոփառատոնի «Ոսկե արմավենու ճյուղի» հավակնորդ (1956)։

## Սյուժե
Պելագեա Նիլովնա Վլասովան (Վերա Մարեցկայա) հետևում է իր որդու՝ Պավելի (Ալեքսեյ Բատալով) հեղափոխական գործունեությանը՝ աստիճանաբար հասկանալով տեղի ունեցող փոփոխությունների ամբողջ նշանակությունը։ Ցնցված Պավելի բանտարկությունից՝ Վլասովան մտնում է հեղափոխական շարժման շարքերը։

## Դերերում
* Վերա Մարեցկայա – *Պելագեա Նիլովնա Վլասովա
* [[Ալեքսեյ Բատալով]] – *Պավել Վլասով
* Նիկիֆոր Կոլոֆիդին – *Միխայիլ Վլասով
* [[Անդրեյ Պետրով]] – *Անդրեյ Նախոդկա
* Պավել Ուսովնիչենկո – *Միխայիլ Ռիբին
* [[Սերգեյ Կուրիլով]] – *Նիկոլայ Իվանովիչ
* Տատյանա Պիլեցկայա – *Սաշենկա
* [[Լիլիա Գրիցենկո]] – *Սոֆյա
* Վլադիմիր Մարենկով – *Նիկոլայ Վեսովշչիկով
* [[Պավել Վոլկով]] – *Սիզով
* Կոնստանտին Նեմոլյաև – *Իսայկա Գորբով
* Իվան Նեգանով – *անվտանգության գործակալ
* Եվգենի Բալիև – *ժանդարմ
* [[Բորիս Բիտյուկով]] – *բանվոր-ընդհատակային
* Օլեգ Բորիսով – *բանվոր-ընդհատակային
* [[Ադոլֆ Իլյին]] – *թաղային հսկիչ
* Ալեքսանդր Կուզնեցով – *Ֆեոդոր Սիզով
* [[Վիկտորյա Գերմանովա]] – *Մարիա Կորսունովա
* Տատյանա Մախովա – *կին
* [[Դմիտրի Միլյուտենկո]] – *Նիլ, Պելագեայի Վլասովայի հայր 
* Եվգենի Մորգունով – *վերակացու (լուսագրերում նշված չէ)
* [[Եվգենի Զինովև]] – *կպրաթորիչ բանվոր (լուսագրերում նշված չէ)
* Վասիլի Ֆուշիչ – *ուղևոր կայարանում (լուսագրերում նշված չէ)

== Հետաքրքիր փաստեր ==
* Օլեգ Բորիսովի (ընդհատակային) առաջին դերն է կինոյում։
* 1926 թվականի էկրանավորման մեջ (ռեժ.՝ Վ. Պուդովկին) Պավելի դերը խաղացել է Ալեքսեյ Բատալովի հորեղբայրը՝ Նիկոլայ Բատալովը։

== Նկարահանող խումբ ==
* Ռեժիսոր՝ [[Մարկ Դոնսկոյ]]
* Սցենարի հեղինակներ՝ Նիկոլայ Կովարսկի, Մարկ Դոնսկոյ
* Օպերատոր՝ Ալեքսեյ Միշուրին
* Բեմադրող նկարիչ՝ [[Վուլֆ Ագրանով]]
* Կոմպոզիտոր՝ Լև Շվարց
* Հնչյունային ռեժիսոր՝ Արիադնա Ֆեդորենկո
* Մոնտաժող՝ Ն. Գորբենկո

== Ծանոթագրություններ ==


== Արտաքին հղումներ ==
* 
* В. Голубков. Мастерство устной речи: пособие для учителя. Просвещение, 1965. *Стр. 179''.
* ЧЕТЫРЕ МАТЕРИ СОВЕТСКОГО КИНО. Часть 2, заключительная

Կատեգորիա:1950-ականների ռուսերեն ֆիլմեր
Կատեգորիա:1955 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Վեպերի էկրանավորումներ
Կատեգորիա:1950-ականների խորհրդային ֆիլմեր
Կատեգորիա:1955 դրամա ֆիլմեր
Fenty Beauty

**Fenty Beauty** («FEИTY»), ամերիկյան կոսմետիկ ապրանքանիշ, որը թողարկել է երգչուհի Ռիհաննան 2017 թվականին։ Հայտնի է տարբեր երանգների մաշկի համար նախատեսված միջոցների շնորհիվ։ Ընկերությունը Time ամսագրի կողմից ճանաչվել է 2017 թվականի լավագույն գյուտերից մեկը։

## Ապրանքանիշի պատմություն
2014 թվականի հունիսին Ռիհաննան նշում էր իր ազգանունը՝ Ֆենթի, մի շարք ապրանքատեսակների օգտագործման համար, ինչը ենթադրում էր, որ երգչուհին կսկսի աշխատել ոչ միայն երաժշտական ոլորտում։

Երգչուհին «Fenty Beauty»-ը թողարկել է 2017 թվականին, երբ 29 տարեկան էր։ Նախկինում նա համագործակցել է MAC Cosmetics-ի հետ, ինչպես նաև Parlux Ltd-ի միջոցով թողարկել է 10 համային տեսականի, սակայն FB-ն իր առաջին սոլո կոսմետիկայի ապրանքանիշն էր։ 2016 թվականին կնքել է Fenty Beauty-ի արտադրության մասին համաձայնագիր։

Ռիհաննան ստեղծել Է Fenty Beauty-ը, որպեսզի ապահովի մաշկի բոլոր երանգների ներառումը կոսմետիկ առաջարկների մեջ, ներառյալ մաշկի մուգ երանգներով մարդկանց համար լայնածավալ առաջարկները։

## Թողարկում
[thumb|250px|[Ռիհաննան Fenty Beauty-ի գովազդային հոլովակում, 2018 թվական]]
ԱՄՆ-ում գործարկվել է Sephora-ի խանութներում և վեբ-կայքում, ինչպես նաև Fenty Beauty կայքում։ Մեծ Բրիտանիայում FB-ն ի սկզբանե բացառիկ էր «Harvey Nichols» հանրախանութների համար, քանի դեռ 2019 թվականի մայիսին չէր հայտարարվել, որ այն հասանելի կլինի նաև Boots UK-ի գլխավոր փողոցի դեղատներում։

Բրենդի կոսմետիկան կարելի է ձեռք բերել համացանցի կամ ավելի քան 15 երկրում եղած խանութի միջոցով։ Fenty Beauty-ը վաճառվում է նաև Սաուդյան Արաբիայում, որը դիտվում է որպես բրենդի համար պոտենցիալ շահութաբեր շուկա, իսկ կոսմետիկայի վաճառքը երկրում հասել է ռեկորդային բարձր մակարդակի։

## Ճանաչում
Fenty Beauty-ի արտադրանքը միջազգային ճանաչում է ստացել առաջարկվող երանգների լայն շրջանակի համար, մասնավորապես, առաջին 40-ում մուգ երանգները ներառելու համար, ապա 50 տարբեր գույներ իր Pro Filt'R-ի համար, որը վերացնում է սևամորթ և այլ մաշկի կանանց համար կոսմետիկ արդյունաբերության առաջարկներում երկարատև քննադատելի բացը։ Նոր արտադրանքի հետագա թողարկումները քննադատվել են Fenty Beauty-ի կողմից սահմանված նոր ստանդարտին չհամապատասխանելու անկարողության համար, ինչպիսիք են Քիմ Քարդաշյանի «KKW Beauty»-ն, Tarte’s Tape Shape Foundation-ը և այլն։

## Շահույթ
Գոյության առաջին ամսում Fenty Beauty ապրանքանիշը գրանցել է 72,0 միլիոն ԱՄՆ դոլար շահույթ (մարքեթինգային հաջողության ցուցանիշ)՝ առաջ անցնելով մի շարք այլ հայտնի բրենդերից, ինչպիսիք են Kylie Cosmetics-ն, Benefit Cosmetics-ը, Urban Decay-ը, KKW Beauty-ը և NYX-ը։ Նաև ապրանքանիշի առաջին ամսվա ընթացքում Fenty Beauty-ի հետ կապված բովանդակությունը YouTube-ում ունեցել է 132 միլիոն դիտում։ LVMH ընկերության նախագահ և գլխավոր գործադիր տնօրեն Բեռնար Առնոյի խոսքով՝ Fenty Beauty-ի վաճառքները 2018 թվականի վերջին հասել են գրեթե 500 միլիոն եվրոյի (573 միլիոն դոլար)։

## Պարգևներ
Fenty Beauty-ն «Time» ամսագրի ցանկում 2017 թվականի լավագույն 25 գյուտերից մեկն է ճանաչվել NASA InSight տիեզերանավի, Apple iPhone X-ի, Pro Hijab Nike-ի և Tesla Model 3-ի հետ միասին։ Ընկերությունը նաև արժանացել Է WWD Beauty Inc մրցանակին։

## Ծանոթագրություններ

Կատեգորիա:2017 հիմնադրված կազմակերպություններ
Կատեգորիա:Ընկերություններ այբբենական կարգով
Կատեգորիա:Կոսմետիկա
Կատեգորիա:Ռիհաննա
Իսկ դուք սիրե՞լ եք երբևէ

**«Իսկ դուք սիրե՞լ եք երբևէ»** (), խորհրդային գեղարվեստական լիամետրաժ գունավոր ֆիլմ, որը նկարահանվել է Իգոր Ուսովի կողմից «Լենֆիլմ» կինոստուդիայում 1973 թվականին։

## Սյուժե
Երիտասարդ Միտյան սիրահարվել է Օլյային, բայց Միտյայի մայրը կարծում է, որ նա պետք է սիրի Լիլյային։ Հավատարիմ ընկերները՝ պապիկներն ու տատիկները, օգնության են գալիս սիրահարներին։

## Դերերում
* Ալլա Մալցևա – Օլյա Նիկոլսկայա, բուժքույր-մատենավար (վոկալը՝ Տաիսիա Կալինչենկոյի) 
*Գեորգի Վիցին – Յակով Իվանովիչ Նիկոլսկի / Նինա Դմիտրիևնայի մայրը  
*Վլադիմիր Պուչկով – Դիմա Վդովին  
*Գեորգի Շտիլ – «շտապօգնության» բժիշկ  
*Սերգեյ Ֆիլիպով – բժիշկ Միխայիլ Միխայլովիչ / Օլգա Վասիլևնա  
*Պանտելեյմոն Կրիմով – Յուրի Նիկոլաևիչ Վդովին, Միտյայի հայրը
*Լյուդմիլա Շագալովա – Նինա Դմիտրիևնա, Միտյայի մայրը
* Ալեքսանդր Ժդանով – Վիտյա
* Ելենա Անդերեգգ – Օլյայի մայրը
* Նիկոլայ Կրյուկով –  պապիկ երկու թոռների հետ
* Լյուբով Տիշչենկո – հավաքարար վարսավիրանոցում 
* Վիկտոր Կրիվոնոս – հեռուստաներկայացման դերասան
* Յուրի Սոլովյով – Լեոնիդ Մարկելովիչ, հայտնի կանացի վարսահարդար
* Մարիա Պոլիցեյմակո – էպիզոդ
* Եվգենի Սմիրնով – էպիզոդ

## Արձագանքներ
Չնայած կատակերգական ժանրի վարպետներով հարուստ ուժեղ դերասանական կազմին՝ ֆիլմը բացասական արձագանքներ է ստացել խորհրդային կինոքննադատների կողմից․ «Իսկ դուք սիրե՞լ եք երբևէ»-ի տիպի կատակերգությունները հանդիսատեսի ստուգումներին չեն դիմանում ոչ միայն այն պատճառով, որ վատ են արվել։ Նրանք անբովանդակ են»։

Կինոքննադատ Ս. Ռասադինը գրել է, որ «ֆիլմը ոչնչի մասին է» և «արտասովոր է գռեհկության չափը»։ Քննադատ Ն. Իլյինան նշել է, որ «կերպարներն անորոշ չեն, սյուժեն խիստ իմաստով բացակայում է», իսկ «եթե չկան ոչ կերպարներ, ոչ սյուժե, ապա որտեղից վերցվեն մտքերը»։

## Նկարահանող խումբ
* Սցենարի հեղինակներ՝ Օլեգ Միտին, Գեորգի Պոլոնսկի, Կամիլ Իկրամով
* Ռեժիսոր՝ Իգոր Ուսով
* Օպերատոր՝ Ալեքսանդր Դիբրիվնի
* Նկարիչ՝ Իգոր Վուսկովիչ
* Կոմպոզիտոր՝ Իգոր Ցվետկով
* Բոլոր երգերի տեքստի հեղինակ՝ Յակով Գոլյակով
* Ձայն՝ Գրիգորի Էլբերտ

## Ծանոթագրություններ

## Գրականություն
* 
* 
* 

## Արտաքին հղումներ
* «Իսկ դուք սիրե՞լ եք երբևէ» ֆիլմը «Լենֆիլմ» կինոստուդիայի կայքում

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Թեքե (այլ կիրառումներ)

**Թեքե** անվանումը կարող է ունենալ հետևյալ կիրառումները․
* Թեքե - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում,
* Թեքե - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Վարազատ

**Վարազատ** (), գյուղ Ադրբեջանի  Շաքիի շրջանում, շրջանի վարչական կենտրոնն է։

## Աշխարհագրություն
Գտնվում է Մեծ Կովկասի հարավահայաց նախալեռնային գոտում, Զեյզիդչայ գետի ափին, Շաքի քաղաքից արևելք և 76 կմ հյուսիս երկաթուղային հանգույց Եվլախից։

## Բնակչություն
Գյուղում բնակվում են հիմնականում ադրբեջանցիներ։

Բնակչություն 1790 մարդ է։

## Բնական աղետներ
2009 թվականի օգոստոսին հորդառատ անձրևների հետևանքով ավերվեց Վարազատ և Բաշ-Զեյզիտ գյուղերը կապող կամուրջը։

## Ծանոթագրություններ

Կատեգորիա:Շաքիի շրջան